wickkiey/tamil-wikipedia-chunked huggingface dataset:
# தேவேந்திரகுல வேளாளர்

## வரலாறு

தமிழ்நாட்டில் பட்டியல் இனத்தில் உள்ள தேவேந்திர குலத்தார், கடையன், காலாடி, குடும்பன், பள்ளர், பண்ணாடி, வாதிரியான் ஆகிய ஏழு சாதிகளை உள்ளடக்கி என்ற **தேவேந்திரகுல வேளாளர்** எனும் ஒரே பொதுப் பெயரில் பெயரிடக் கோரி புதிய தமிழகம் கட்சியின் தலைவர் க. கிருஷ்ணசாமி போன்ற பல்வேறு பட்டியல் சமூக அமைப்புகளின் தலைவர்களின் கோரிக்கைகள் அரசுக்கு வரப்பெற்றது. இக்கோரிக்கைகளை பரிசீலித்து அரசுக்கு பரிந்துரைகளை அளிக்கும் வகையில் மூத்த ஆட்சிப் பணி அலுவலர் ஹன்ஸ்ராஜ் வர்மாவை தலைவராகக் கொண்டு 04 மார்ச் 2019 ஆம் ஆண்டு குழு ஒன்றை அமைத்து தமிழக அரசு உத்தரவிட்டது. இக்குழு அரசால் பெறப்பட்ட பல்வேறு கோரிக்கைகளை பரிசீலித்து அதன் பரிந்துரைகளை அரசுக்கு வழங்கியுள்ளது. இக்குழு இந்த நேர்வுக்கு தொடர்புடைய பல்வேறு தரப்பினருடைய கோரிக்கைகள் மற்றும் சென்னைப் பல்கலைக்கழக மானுடவியல் அறிக்கைகளை கருத்தில் கொண்டு மாநிலப் பட்டியலினத்தில் உள்ள வாதிரியான் உட்பிரிவினையும் உள்ளடக்கி தேவேந்திர குலத்தார், கடையன், காலாடி, குடும்பன், பள்ளன், பன்னாடி ஆகிய 7 உட்பிரிவுகளை சார்ந்தவர்களை தேவேந்திரகுல வேளாளர் என பொதுப் பெயரிட பரிந்துரைத்துள்ளது. இந்த பரிந்துரைகளை ஏற்று மேற்குறிப்பிட்ட 7 உட்பிரிவுகளை சார்ந்தவர்களை இனி தேவேந்திரகுல வேளாளர் என பொதுப் பெயரிட மத்திய அரசுக்கு, மாநில அரசுக்கு பரிந்துரைக்கும் என 4 டிசம்பர் 2020 ஆம் ஆண்டு, அன்றைய தமிழக முதலமைச்சர் எடப்பாடி கே. பழனிச்சாமி அறிவித்தார்.  
தேவேந்திரகுல வேளாளர் குறித்த ஆராய்ச்சியை இந்தியாவின், சென்னையில் உள்ள, மெட்ராஸ் பல்கலைக்கழகத்தின் (Madras University), முனைவர் ஷோபனா ஷர்மா மற்றும் பேராசிரியர் முனைவர் எஸ்.சுமதி ஆகியோர் அடங்கிய மானுடவியலாளர் குழு மேற்கொண்டு அரசிடம் சமர்ப்பித்தது. மானுடவியல் ஆராய்ச்சி அறிக்கை ASIA PACIFIC INSTITUTE OF ADVANCED RESEARCH இல் வெளியிடப்பட்டுள்ளது.  
1951 ஆம் ஆண்டு வரை அரசாங்க பதிவில் இருந்த *தேவேந்திர குல வேளாளர்* என்கிற பெயர் திரும்பவும் சட்டமாக்கப்பட்டது.  
இந்திய நாடாளுமன்ற உறுப்பினர் சுனிதா துக்கல் மக்களவையில், தேவேந்திரகுல வேளாளர்களின் பெருமைமிக்க வரலாற்றை 18 பிப்ரவரி 2021 ஆம் ஆண்டு பதிவு செய்தார். மேலும் இந்த சமூகம் எப்படி தவறாக ஆங்கிலேய காலத்தில் பட்டியல் இனத்தில் சேர்க்கப்பட்டது என்கின்ற உண்மையை பதிவு செய்தார்.
# தேவேந்திரகுல வேளாளர்

## மதம்

கடந்த காலங்களில் குறிப்பாக தமிழ்நாட்டின் தென் மாவட்டங்களில் பெரும்பான்மையான இந்த சமூகத்தைச் சேர்ந்த பலர் உயர் சாதியினரின் அடக்குமுறை, கோவில் நுழைவு இல்லாதது, கிறிஸ்தவர்களுடன் திருமணம் செய்தல், கல்வி மற்றும் செல்வ வசதிகளுக்காக மற்றும் தீண்டாமை காரணமாக கிறிஸ்தவ மதத்திற்கு மாறியுள்ளனர்.
# நொய்டா துடுப்பாட்ட அரங்கம்

**நொய்டா துடுப்பாட்ட அரங்கம்** *(Noida Cricket Stadium)* இந்தியாவின் உத்தரப்பிரதேச மாநிலத்திலுள்ள நொய்டா நகரத்தில் அமைந்துள்ளது. இதை நொய்டா விளையாட்டரங்க வளாகம் என்ற பெயராலும் அழைக்கிறார்கள். நொய்டா பிரிவு 21 ஏ என்ற முகவரியில் இவ்வரங்கம் அமைந்துள்ளது. 2017 ஆம் ஆண்டு ஏப்ரல் மாத நிலவரப்படி, விளையாடும் இடம் மற்றும் அரங்கத்திற்கான உட்காருமிடங்கள் கட்டப்பட்டிருந்தன. இருக்கை மற்றும் ஊடக வசதிகள் நிறைவடையும் நிலையில் இருந்தன.
நொய்டா துடுப்பாட்ட அரங்கில் பல்வேறு உள்ளூர் மற்றும் பெறுநிறுவனங்களின் போட்டிகள் நடந்துள்ளன. நொய்டா துடுப்பாட்ட ஆணையம் விரைவில் முதல் தர விளையாட்டுப் போட்டிகளை நடத்த உள்ளது. முன்னாள் இந்திய துடுப்பாட்ட வீரர் மதன் லால் இம் மைதானத்தின் ஆலோசகராக செயல்பட்டு வருகிறார். 2012 ஆம் ஆண்டு நொய்டா விளையாட்டரங்கை மேம்படுத்த ஆணையம் முடிவு செய்து 2013 ஆம் ஆண்டில் பணிகள் தொடங்கின. 2016 ஆம் ஆண்டு மார்ச் இறுதிக்குள் பணிகளை முடிப்பதாக உறுதியளிக்கப்பட்டது. ஆனால் 2020 ஆம் ஆண்டு இறுதியில் முடிவடையும் என்று எதிர்நோக்கப்படுகிறது.
# நோய் கட்டுப்பாட்டுக்கான தேசிய மையம், இந்தியா

**நோய் கட்டுப்பாட்டுக்கான தேசிய மையம்** (National Centre for Disease Control) என்பது முன்னதாக தொற்று நோய்களுக்கான தேசிய நிறுவனம் என அழைக்கப்பட்டது. இந்த மையம் இந்திய சுகாதார சேவைகள் இயக்குநரகம், சுகாதார மற்றும் குடும்ப நல அமைச்சகத்தின் கீழ் உள்ள ஒரு நிறுவனம் ஆகும். இந்த நிறுவனம் ஜூலை 1963 இல் நிறுவப்பட்டது தொற்றுநோயியல் ஆராய்ச்சி, தொற்று நோய்களைக் கட்டுப்படுத்துதல் மற்றும் இந்திய மலேரியா நிறுவனத்தின் செயல்பாடுகளை மறுசீரமைத்தல் ஆகிய நோக்கங்களுக்காக இந்த மையமானது தொடங்க்பட்டது. தற்போது இந்த மையமானது அல்வார், பெங்களூரு, திருவனந்தபுரம், கோழிக்கோடு, குன்னூர், ஜெகதல்பூர், பாட்னா, ராஜமன்றி மற்றும் வாரணாசி ஆகிய எட்டு கிளைகளைக் கொண்டுள்ளது. இந்த அமைப்பானது அந்தந்த மாநில அரசுகளுக்கு பொது சுகாதாரம் தொடர்பான ஆலோசனைகளை வழங்குகிறது. இந்த அமைப்பின் தலைமையகம் புதுதில்லியில் உள்ள *ஷாம் நாத் மார்க்கில்* உள்ளது.
# நோய் கட்டுப்பாட்டுக்கான தேசிய மையம், இந்தியா

## வரலாறு

1909 ஆம் ஆண்டில் இந்தியாவின் இமாச்சல பிரதேசத்தின் கசௌலியில் நிறுவப்பட்ட *மத்திய மலேரியா பணியகமே* இந்த அமைப்பின் தோற்றத்தின் மூலமாகும். இது 1938 ஆம் ஆண்டில் இந்திய மலேரிய நிறுவனமாகவும், 1963 ஆம் ஆண்டில் தொற்றுநோய்களுக்கான தேசிய மத்திய நிறுவனம் என மறுபெயரிடப்பட்டு அறியப்பட்டது.  
தொற்றுநோயியல் மற்றும் தொற்று நோய்களைக் கட்டுப்படுத்துதல் ஆகியவற்றின் பல்வேறு பிரிவுகளில் கற்பித்தல் மற்றும் ஆராய்ச்சிக்கான தேசிய மையத்தை உருவாக்க மறுசீரமைக்கப்பட்ட நிறுவனம் நிறுவப்பட்டது. தொற்றுநோயைக் கட்டுப்படுத்துவதில் பல ஒழுங்குபடுத்தப்பட்ட மற்றும் ஒருங்கிணைந்த நிபுணத்துவத்தை வழங்குவதற்கான ஒரு சிறப்பம்சம் பொருந்திய மையமாக செயல்பட நிறுவனம் உருவாக்கப்பட்டது. ஒருவருக்கொருவர் கொள்ளும் தொடர்பு மூலம் பரவும் நோய்களைக் கட்டுப்படுத்துவதற்காக இந்தத் துறையில் திறம்பட பயன்படுத்தக்கூடிய, நம்பகமான, விரைவான, சிக்கனமான தொற்றுநோயியல் கருவிகளை உருவாக்கும் பணியை இந்த நிறுவனத்திற்கு ஒப்படைக்கப்பட்டது. நிறுவனத்தின் நோக்கங்கள் பரவலாக மூன்று நடவடிக்கைகளை உள்ளடக்கியது ஆகும். அவை, நாட்டின் தொற்றுநோயியல் துறையில் தடுப்பு மற்றும் கட்டுப்பாட்டிற்கான பயிற்சி, சேவை மற்றும் செயல்பாட்டு ஆராய்ச்சி ஆகியவை ஆகும். இந்த மையம் டெல்லியின் குரு கோவிந்த் சிங் இந்திரபிரஸ்தா பல்கலைக்கழகத்துடன் இணைக்கப்பட்டுள்ளது.  
*எய்ட்ஸ் மற்றும் தொடர்புடைய நோய்களுக்கான மையம்* தொற்றுநோய்களுக்கான தேசிய நிறுவனத்துடன் (என்ஐசிடி) தேசிய வழிகாட்டு ஆய்வகமாக 2002 ஆம் ஆண்டில் என்ஏசிஓ (NACO) வழிகாட்டுதலின் படி நிறுவப்பட்டது. இதற்கு முன்னர் இது 1985 முதல் எய்ட்ஸ் வழிகாட்டு ஆய்வகமாக இருந்தது, இது இந்தியாவின் முதல் வழிகாட்டு மையங்களில் ஒன்றாகும், இது நாட்டில் எச்.ஐ.வி தொற்று குறித்து கண்காணிக்கத் தொடங்கியது.  
30 ஜூலை 2009 அன்று, இது நோய்களுக்கான தேசிய மையம் என்று பெயரிடப்பட்டது.
# நோய் கட்டுப்பாட்டுக்கான தேசிய மையம், இந்தியா

## பிரிவுகள்

இந்த மையமானது பதினான்கு தொழில்நுட்ப மையங்கள் / பிரிவுகளைக் கொண்டுள்ளது  
- ஒருங்கிணைந்த நோய் கண்காணிப்பு திட்டம் (ஐ.டி.எஸ்.பி)
- எய்ட்ஸ் மற்றும் தொடர்புடைய நோய்களுக்கான மையம் (CARD)
- தொற்றுநோயியல் பிரிவு
- மலேரியாலஜி மற்றும் ஒருங்கிணைப்பு பிரிவு (எம் & சி)
- குடற்புழுவியல் பிரிவு
- உயிர் வேதியியல் மற்றும் நச்சுயியல்
- உயிரித் தொழில்நுட்ப பிரிவு
- நுண்ணுயிரியல் பிரிவு
- மருத்துவ பூச்சியியல் மற்றும் திசையன் மேலாண்மை பிரிவு (CME & VM)
- விலங்குகள் நோய்ப் பிரிவு
- ஒட்டுண்ணி நோய் பிரிவு (டிபிடி)
- சுற்றுச்சூழல் மற்றும் தொழில்சார் சுகாதார மையம் (CE&OH)
- தொற்றுநோயற்ற நோய்களுக்கான மையம் (சி.என்.சி.டி)
- புள்ளிவிவர கண்காணிப்பு மற்றும் மதிப்பீட்டு மையம் (SM&EC)
# நோய் கட்டுப்பாட்டுக்கான தேசிய மையம், இந்தியா

## நிர்வாகம்

இந்த மையத்தில் 434 அதிகாரிகள் மற்றும் பணியாளர்கள் உள்ளனர்.
# நோய் கட்டுப்பாட்டுக்கான தேசிய மையம், இந்தியா

## செயல்பாடுகள்

2002 ஆம் ஆண்டில் பஞ்சாபில் வளியிய பிளேக், 2004 ஆம் ஆண்டில் SARS வெடிப்பு, 2005 ல் டெல்லியில் மூளைக்காய்ச்சல் வெடிப்பு, மற்றும் 2006 இல் பறவைக் காய்ச்சல் உள்ளிட்ட நோய்கள் ஏற்படக்கூடிய சாத்தியக்கூறுகள் குறித்து விசாரிக்க இம்மையத்தின் மருத்துவர்கள் முன்வரவழைக்கப்பட்டனர். 2019-2020 ஆம் ஆண்டில் கொரோனா வைரஸிற்கான தயார்நிலை மதிப்பாய்வு செய்யப்பட்டது.
# நோய் கட்டுப்பாட்டுக்கான தேசிய மையம், இந்தியா

## உலகளாவிய நோய் கண்டறிதல்

நோய் கட்டுப்பாடு மற்றும் தடுப்பு மையங்களுடன் இணைந்து இம்மையம் இந்தியாவின் புதுதில்லியில் உலகளாவிய நோய் கண்டறிதல் (ஜி.டி.டி) பிராந்திய மையத்தை அமைத்துள்ளது. இது முக்கியமான மனித தொற்று நோய்கள் குறித்து உயர்தர ஆராய்ச்சி மற்றும் கண்காணிப்பை நிறுவுதல், இந்திய தொற்றுநோயியல் நுண்ணறிவு அமைப்பு திட்டத்தை நிறுவுதல் மற்றும் தெற்காசியாவில் ஒரு சர்வதேச முன்னோடி வழிகாட்டு நிறுவனமாக.மாறுதல் ஆகிய பொது சுகாதார தளங்களில் பணிபுரிவதற்கான நீண்ட கால தொலைநோக்குகளைக் கொண்டுள்ளது.
# அல்கா அஜித்

**அல்கா அஜித்** (Alka Ajith) ஒரு இந்திய பின்னணிப் பாடகர் ஆவார். விஜய் தொலைக்காட்சியில் ஒளிபரப்பப்பட்ட தமிழ் மொழி இசை போட்டி உண்மை நிலை<nowiki/>நிகழ்ச்சியான *ஏர்டெல் சூப்பர் சிங்கர் ஜூனியரின்* பருவம் 2 ஐ வென்றதில் மிகவும் பிரபலமானவர். அவருக்கு 2017 ஆம் ஆண்டில் ஜெய்சி அறக்கட்டளையின் சிறந்த பெண் பாடகர் விருது வழங்கப்பட்டது.
# அல்கா அஜித்

## குடும்பம்

எம்.பி. அஜித் குமார் மற்றும் கே.சஜிதா ஆகியோருக்கு அல்கா பிறந்தார். அவரது தந்தைவழி தாத்தா ஒரு குறிப்பிடத்தக்க பாடகர். அவரது தந்தை அஜித் குமார் ஒரு தொழில்முறை இசைக்கலைஞர் மற்றும் இசை அமைப்பாளர் ஆவார். அவர் அல்காவின் இசைக்குழுவான "சங்கீத் சாகர்" என்ற குழுவை நடத்துகிறார். அல்கா முதலில் தனது தந்தையிடமிருந்து இசையைக் கற்றுக்கொண்டார்.
# அல்கா அஜித்

## இசை வாழ்க்கை

### ஆரம்ப கால வாழ்க்கை

2000 ஆம் ஆண்டில் இரண்டரை வயதாக இருந்தபோது அல்கா பொது நிகழ்ச்சி ஒன்றில் தனது முதல் வெளிப்பாட்டைக் கொடுத்தார், அங்கு அவர் "சோல்ஜர்.... சோல்ஜர்" என்ற இந்தி மொழி பாடலைப் பாடினார். 2001 ஆம் ஆண்டில், அவர் சர்வதேச யுனெஸ்கோ கிளப் ஆஃப் ரெபல்லே (ஏபி) விருதையும் தங்கப் பதக்கத்தையும் வென்றார், மற்றும் 2002 ஆம் ஆண்டில், ரோட்டரி சர்வதேச சாதனை விருது மற்றும் தங்கப் பதக்கத்தை வென்றார்.  
அவர் நான்கு வயதாக இருந்தபோது, தனது முதல் குரலிசைத் தொகுப்பான "ஐ லவ் மை இந்தியா" ஐ வெளியிட்டார். விஜய் தொலைக்காட்சியால் 2009 முதல் நடத்தப்பட்டு வந்த உண்மை நிலை தமிழ் இசைப் போட்டியில் பங்கேற்று வந்தார். பிறகு 2010 ஆம் ஆண்டில் வெற்றியாளராக முடிசூட்டப்பட்டார்.  
பின்னர் அவர் ஏர்டெல் சூப்பர் சிங்கர் 3, மற்றும் ஏர்டெல் சூப்பர் சிங்கர் ஜூனியர் 4 ஆகியவற்றில் விருந்தினர் கலைஞராக தோன்றினார்.
# அல்கா அஜித்

## இசை வாழ்க்கை

### பின்னணி பாடல்

அல்கா மம்மூட்டி நடித்த மலையான மொழித் திரைப்படமான ”தி டிரெயின்” படத்தில் ”சிறகெங்கு” எனத் தொடங்கும் பாடலைப் பாடியதன் மூலம் தனது முதல் திரைப்படப் பின்னணிப் பாடல் வாய்ப்பைப் பெற்றார். இது ஏர்டெல் சூப்பர் சிங்கர் ஜூனியர் (பருவம் 2) இன் மிகப்பெரும் இறுதிப்போட்டியில் பாடகர் ஸ்ரீனிவாஸால் அடையாளம் காணப்பட்ட பிறகு நடந்த நிகழ்வாகும்.  
2008 ஆம் ஆண்டில், அவரது முதல் இசை ஆல்பமான *சக்கரமுத்து* வெளியிடப்பட்டது, அதில் அவர் 10 வயதில் பாடிய பாடல்கள் அடங்கும்.
# தேவிலால் சமர்

**தேவிலால் சமர்** *(Devilal Samar)* இந்தியாவின் இராசத்தான் மாநிலத்திலுள்ள உதயப்பூரில் இருக்கும் நாட்டுப்புற நாடக அருங்காட்சியகத்தின் நிறுவனர் மற்றும் இயக்குநராவார். பாரதிய லோக் கலா மண்டல் என்பது இவ்வருங்காட்சியகத்தின் பெயராகும். தேவிலால் சமர் 1912 ஆம் ஆண்டு பிறந்தார். சமரின் சிறந்த பணிக்காக அவருக்கு இந்திய அரசாங்கத்தின் நான்காவது மிக உயர்ந்த விருதான பத்மசிறீ விருது வழங்கப்பட்டது. இராசத்தானிய நாடகம் மற்றும் பொம்மலாட்டம் தொடர்பாக சமர் பல நூல்களை இந்தி மொழியில் எழுதியுள்ளார்.  
பொம்மலாட்டம் கற்ற பள்ளி ஆசிரியராக இருந்த இவர் 1952 ஆம் ஆண்டில் பாரதிய லோக் கலா மண்டலம் என்ற அருங்காட்சியகத்தை அமைத்தார். 1954 ஆம் ஆண்டு முதல் பொம்மலாட்ட்ட திருவிழாவையும் நடத்தத் தொடங்கினார்.
# மின்னணு முறையில் வழக்கு தாக்கல் (மின்-தாக்கல்)

**மின்னணு முறையில் வழக்கு தாக்கல்** அல்லது **மின்-தாக்கல்** (*E-Filing*) என்பது இந்திய உச்ச நீதிமன்ற<nowiki/>த்தின் மின் குழுவால் தொடங்கப்பட்ட புதிய மற்றும் எளிய முறையில் வழக்குகளை நிகழ்நிலை மூலமாக தாக்கல் செய்யும் முறையாகும். இந்திய உச்சநீதிமன்றத்தின் மின் குழு (ஈ-கமிட்டி)யானது, மின்-தாக்கல் முறையைப் பயன்படுத்தி வழக்குகளைத் தாக்கல் செய்வதற்கான புதிய நடைமுறையினை வடிவமைத்துள்ளது. இதன் மூலமாக, வழக்குகளையும் சட்ட ஆவணங்களையும் மின்னணு முறையில் மின் - தாக்கல் செய்ய முடிகிறது. இந்த நடைமுறையைப் பின்பற்றி அனைத்து உயர் நீதிமன்றங்கள் மற்றும் கீழமை நீதிமன்றங்கள் முன்பாக நேரில் செல்லாமல் தங்களது இடத்தில் இருந்தே, வழக்குகளைப் பதிவு செய்யலாம். இந்த மின்-தாக்கல் முறையானது, "காகிதமில்லா தாக்கல்" செய்யும் முறையை ஊக்குவிப்பதை நோக்கமாகக் கொண்டது. மேலும், இந்தியாவில் நீதிமன்றங்களில் வழக்குகளைத் தாக்கல் செய்ய, தொழில்நுட்பத்தைப் பின்பற்றுவதன் மூலம் நேரத்தையும் செலவையும் சேமிக்கும் வகையில் உருவாக்கப்பட்டுள்ளது.
# மின்னணு முறையில் வழக்கு தாக்கல் (மின்-தாக்கல்)

## தொடக்கம்

மின்னணு முறையில் வழக்கு தாக்கல் (மின்-தாக்கல்) முறையானது ஏற்கனவே தொடங்கப்பட்ட நிலையில், இது குறித்து வழக்கறிஞர்கள் மற்றும் பயனாளிகள் அறியும் விதமாக விழிப்புணர்வு காணொளி வகுப்பு நடத்தப்பட்டது.
# மின்னணு முறையில் வழக்கு தாக்கல் (மின்-தாக்கல்)

## பயனாளிகள்

மின்னணு முறையில் வழக்கு தாக்கல் (மின்-தாக்கல்) மூலமாக வழக்கறிஞர்களும், பொதுமக்களும், நீதிமன்றங்களும் மற்றும் காவல் துறையும் வெகுவாக பலன் அடைகிறார்கள்.
# மின்னணு முறையில் வழக்கு தாக்கல் (மின்-தாக்கல்)

## வழக்கறிஞர்கள்

மின்னணு முறையில் வழக்கு தாக்கல் (மின்-தாக்கல்) மூலமாக வழக்குகளை வழக்கறிஞர்கள் அவர்களது வீட்டில் அல்லது அலுவலகத்தில் இருந்தபடியே மின்னணு முறையில் வழக்கு தாக்கல் செய்யலாம். இதனால் அவர்களது நேரம் சேமிக்கப்படுகிறது. மேலும், மின்னணு முறையில் வழக்கு தாக்கல் (மின்-தாக்கல்) மூலமாக வெளிப்படைத்தன்மை மற்றும் நம்பிக்கை ஏற்படுகிறது. இது எளிய முறை என்பது புரிகிறது.
# மின்னணு முறையில் வழக்கு தாக்கல் (மின்-தாக்கல்)

## பொதுமக்கள்

மின்னணு முறையில் வழக்கு தாக்கல் (மின்-தாக்கல்) மூலமாக வழக்குகளை பொதுமக்கள் அவர்களது வீட்டில் அல்லது அலுவலகத்தில் இருந்தபடியே மின்னணு முறையில் வழக்கு தாக்கல் செய்யலாம். இதனால் அவர்களது நேரம் சேமிக்கப்படுகிறது. மேலும், மின்னணு முறையில் வழக்கு தாக்கல் (மின்-தாக்கல்) மூலமாக வெளிப்படைத்தன்மை மற்றும் நம்பிக்கை ஏற்படுகிறது. இது எளிய முறை என்பது புரிகிறது.
# மின்னணு முறையில் வழக்கு தாக்கல் (மின்-தாக்கல்)

## நீதிமன்றங்கள்

மின்னணு முறையில் வழக்கு தாக்கல் (மின்-தாக்கல்) மூலமாக வழக்குகளை வழக்கறிஞர்கள் அவர்களது வீட்டில் அல்லது அலுவலகத்தில் இருந்தபடியே மின்னணு முறையில் வழக்கு தாக்கல் செய்வதால், நீதிமன்றத்தின் நேரம் சேமிக்கப்படுகிறது. மேலும், மின்னணு முறையில் வழக்கு தாக்கல் (மின்-தாக்கல்) மூலமாக வெளிப்படைத்தன்மை மற்றும் நம்பிக்கை ஏற்படுகிறது. இது எளிய முறை என்பது புரிகிறது.
# மின்னணு முறையில் வழக்கு தாக்கல் (மின்-தாக்கல்)

## காவல் துறை

மின்னணு முறையில் வழக்கு தாக்கல் (மின்-தாக்கல்) மூலமாக வழக்குகளை காவல் துறையினர் அவர்களது காவல் துறை அலுவலகத்தில் இருந்தபடியே மின்னணு முறையில் வழக்கு தாக்கல் செய்யலாம். இதனால் அவர்களது நேரம் சேமிக்கப்படுகிறது. மேலும், மின்னணு முறையில் வழக்கு தாக்கல் (மின்-தாக்கல்) மூலமாக வெளிப்படைத்தன்மை மற்றும் நம்பிக்கை ஏற்படுகிறது. இது எளிய முறை என்பது புரிகிறது.
# மின்னணு முறையில் வழக்கு தாக்கல் (மின்-தாக்கல்)

## பயனராக பதிவு செய்வது

வழக்கறிஞர்களும், பொதுமக்களும் தம்மைப் பயனராக பதிவு செய்தலில் இரண்டு நிலைகள் உள்ளன. அவை, 1. பயனராக பதிவு செய்வது மற்றும் 2. வழக்குகளை பதிவு செய்வது ஆகும்.
# மின்னணு முறையில் வழக்கு தாக்கல் (மின்-தாக்கல்)

## பயனராக பதிவு செய்வது

### பயனராக பதிவு செய்வதன் அவசியம்

பயனராக தன்னை பதிவு செய்த பின்னர் தான் வழக்குகளை பதிவு செய்ய முடியும். எனவே, ஒவ்வொரு வழக்கறிஞரும் பொதுமக்களும் தம்மை ஒரு பயனராக பதிவு செய்துகொள்வது அவசியமாகும். இந்தியாவின் எந்தவொரு மாநிலத்தின் வழக்கறிஞர் குழுமத்திலும் (பார் கவுன்சிலிலும்) தன்னை பதிவுசெய்துள்ள எந்தவொரு வழக்கறிஞரும் ஒரு பயனராக தன்னை பதிவு செய்த பின்னர், இந்தியாவில் உள்ள அனைத்து உயர் நீதிமன்றங்கள் மற்றும் கீழமை நீதிமன்றங்களில் வழக்குத் தாக்கல் செய்ய மின் - தாக்கலைப் பயன்படுத்தலாம்.  
அதேபோல், வழக்கு பதிவு செய்ய விரும்பும் பொது மக்களும் அல்லது காவல் துறையினரும் தம்மை ஒரு பயனராக பதிவு செய்த பின்னரே வழக்கு பதிவு செய்ய முடியும் என்பதால் அவர்களும் தங்களை ஒரு பயனராக பதிவு செய்துகொள்வது அவசியமாகும்.  
இதற்காக, மின் குழு (இந்திய உச்ச நீதிமன்றம்) சார்பாக வழக்கறிஞர் டாக்டர். கர்னிகா சேத் -ன் பயனர் கையேடு வெளியிடப்பட்டுள்ளது. இதன் மூலமாக, பயனர்கள் மின்-தாக்கல் செய்ய பயனராக பதிவு செய்வதற்கான படிப்படியான செயல்முறையைப் புரிந்துகொள்ள முடியும். மேலும், இந்த கையேட்டின் மூலமாக, எப்படி வழக்குகளை மின் - தாக்கல் முறையில் தக்கல் செய்வது? என்பதை எளிதில் அறியலாம்.
# மின்னணு முறையில் வழக்கு தாக்கல் (மின்-தாக்கல்)

## பயனர் கணக்கு தொடங்க உள்நுழைவு

மின்னணு முறையில் வழக்கு தாக்கல் (மின்-தாக்கல்) செய்வதற்கான வளைதளத்தை உலாவியில் தேடுவதற்கான முகவரி "https://www.efiling.ecourts.nic.in/efiling" ஆகும். அதன் உள்நுழைவுத் திரையில் கிடைக்கும் 'கணக்கை உருவாக்கு' இணைப்பைப் பயன்படுத்தி மின் -தாக்கலுக்கான பயனர் கணக்கை உருவாக்கலாம். அதற்காக முதலில், தேவையான ஆவணங்களை தயாராக வைத்துக்கொண்டு, பயனர் கணக்கு படிவத்தை நிரப்ப வேண்டும்.
# மின்னணு முறையில் வழக்கு தாக்கல் (மின்-தாக்கல்)

## பயனர் கணக்கு தொடங்க உள்நுழைவு

### வழக்கறிஞர்கள் பயனராக பதிவு செய்ய தேவையான ஆவணங்கள்

- கைபேசி எண், மின்னஞ்சல் முகவரி, அஞ்சல் குறியீட்டு எண் ஆகியவற்றை குறித்து வைத்துக் கொண்டு பதிவை தொடங்க வேண்டும்.
- தனது பாஸ்போர்ட் அளவு புகைப்படம் (புகைப்படக் கோப்பு வடிவம் ஜே.பி.ஜி அல்லது ஜே.பி.ஈ.ஜி வடிவத்தில் இருக்க வேண்டும் மற்றும் அதன் அளவு 50 கே.பி க்கும் குறைவாக இருக்க வேண்டும்).
- வழக்கறிஞர் பதிவு சான்றிதழ் (பட கோப்பு ஜே.பி.ஜி. வடிவம் அல்லது ஜே.பி.ஈ.ஜி. வடிவத்தில் இருக்க வேண்டும் மற்றும் அளவு 50 கே.பி க்கும் குறைவாக இருக்க வேண்டும்).
- பதிவு செய்ய தொடங்கும் முன்பே, இந்த ஆவணங்களை பதிவு செய்ய பயன்படுத்தும் கணினி அல்லது கைபேசியில் தயாராக சேமித்து வைத்துக் கொள்ள வேன்டும். அதன் பிறகே, பதிவைத் தொடங்க வேண்டும். ஏனெனில், பதிவு செய்வதற்கு கால அளவு வரையறுக்கப்பட்டுள்ளது.
# மின்னணு முறையில் வழக்கு தாக்கல் (மின்-தாக்கல்)

## பயனர் கணக்கு தொடங்க உள்நுழைவு

### பொதுமக்கள் பயனராக பதிவு செய்ய தேவையான ஆவணங்கள்

- கைபேசி எண், மின்னஞ்சல் முகவரி, அஞ்சல் குறியீட்டு எண் ஆகியவற்றை குறித்து வைத்துக் கொண்டு பதிவை தொடங்க வேண்டும்.
- தனது பாஸ்போர்ட் அளவு புகைப்படம் (புகைப்படக் கோப்பு வடிவம் ஜே.பி.ஜி அல்லது ஜே.பி.ஈ.ஜி வடிவத்தில் இருக்க வேண்டும் மற்றும் அதன் அளவு 50 கே.பி க்கும் குறைவாக இருக்க வேண்டும்).
- ஆதார் அட்டை (பட கோப்பு ஜே.பி.ஜி. வடிவம் அல்லது ஜே.பி.ஈ.ஜி. வடிவத்தில் இருக்க வேண்டும் மற்றும் அளவு 50 கே.பி க்கும் குறைவாக இருக்க வேண்டும்).
- பதிவு செய்ய தொடங்கும் முன்பே, இந்த ஆவணங்களை பதிவு செய்ய பயன்படுத்தும் கணினி அல்லது கைபேசியில் தயாராக சேமித்து வைத்துக் கொள்ள வேன்டும். அதன் பிறகே, பதிவைத் தொடங்க வேண்டும். ஏனெனில், பதிவு செய்வதற்கு கால அளவு வரையறுக்கப்பட்டுள்ளது.
# மின்னணு முறையில் வழக்கு தாக்கல் (மின்-தாக்கல்)

## பயனர் கணக்கு தொடங்க உள்நுழைவு

### காவல்துறை பயனராக பதிவு செய்ய தேவையான ஆவணங்கள்

- மேலே குறிப்பிட்ட, நேரடி கட்சிக்காரர் பயனராக பதிவு செய்ய தேவையான ஆவணங்களே காவல் துறை அதிகாரிகளுக்கும் தேவைப்படும். எனவே அதே வழிமுறையைப் பயன் படுத்த வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்கறிஞர் பயனர் கணக்கு தொடங்குதல்

முதலில், நீங்கள் வழக்கறிஞரா? அல்லது நேரடியான கட்சிக்காரரா? என்ற இடத்தில் வழக்கறிஞர் என தேர்வு செய்ய வேண்டும். பின்னர், வழக்கறிஞர் தனது 10 இலக்க கைபேசி எண், மின்னஞ்சல் முகவரி, பார் கவுன்சில் பதிவு எண், ஆகியவற்றை உள்ளிட வேண்டும். பின்னர், வழக்கறிஞர்அவருக்கு விருப்பமான பெயரை, தனதுபயனர் அடையாள பெயராக(user id) உள்ளிட வேண்டும். ஒரு வழக்கறிஞர், அவர் எந்த நீதிமன்றத்தில் அவரது மொபைல் எண் மற்றும் மின்னஞ்சல் முகவரியை பதிவுசெய்துள்ளாரோ, அந்த நீதிமன்றத்தைத் தேர்வுசெய்ய வேண்டும். பின்னர், "கேப்ட்சா குறியீட்டை உள்ளிட்டு ஓ.டி.பி. ஐப் பெறுக" என்பதைக் கிளிக் செய்ய வேண்டும். உடனே, சரிபார்ப்பதற்காக வழக்கறிஞரின் கைபேசிக்கும் மின்னஞ்சல் முகவரிக்கும் என இரண்டு தனித்தனி "ஓ.டி.பி" கள் அனுப்பப்படும். அந்தஓ.டி.பி களை உள்ளிட்டு "சரிபார்ப்பு" என்பதைக் கிளிக் செய்ய வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்கறிஞர் பயனர் கணக்கு தொடங்குதல்

### வழக்கறிஞரின் தனிப்பட்ட விபரங்கள்

வழக்கறிஞர் தனது தனிப்பட்ட விபரங்களை உள்ளிட வேண்டும். அவை:  
- முதலில், உள்நுழைவு கடவுச்சொல்லைத் தேர்வுசெய்ய வேண்டும். (இந்த கடவுச்சொல்லானது குறைந்தது 8 எழுத்துகள் நீளமாகவும், பெரிய மற்றும் சிறிய எழுத்துக்களின் கலவையாகவும் இருக்க வேண்டும், மேலும் குறைந்தது ஒரு எண்ணையும் ஒரு சிறப்பு எழுத்தையும் கொண்டிருக்க வேண்டும்). பின்னர், உறுதிப்படுத்த கடவுச்சொல்லை மீண்டும் உள்ளிட வேண்டும்.
- பின்னர், பயனரது முதல் பெயர், கடைசி பெயர், தேவைப்பட்டால் தொடர்பு கொள்ள மற்றொரு தொலைபேசி எண், பாலினம், பிறந்த தேதி, முகவரி, அஞசல் குறியீட்டு எண், ஆகியவ்ற்றை உள்ளிட வேண்டும்.
- பின்னர், பயனர் தனது பாஸ்போர்ட் அளவு புகைப்படத்தைப் பதிவேற்ற வேண்டும். (புகைப்படக் கோப்பு வடிவம் ஜே.பி.ஜி அல்லது ஜே.பி.ஈ.ஜி வடிவத்தில் இருக்க வேண்டும் மற்றும் அதன் அளவு 50 கே.பி க்கும் குறைவாக இருக்க வேண்டும்).
- பின்னர், பயனர் தனது அடையாள ஆதாரமான வழக்கறிஞர் பதிவு சான்றிதழை பதிவேற்ற வேண்டும். (பட கோப்பு ஜே.பி.ஜி. வடிவம் அல்லது ஜே.பி.ஈ.ஜி. வடிவத்தில் இருக்க வேண்டும் மற்றும் அளவு 50 கே.பி க்கும் குறைவாக இருக்க வேண்டும்).
- பின்னர் பயனர் தனது அடையாள சான்று வகையைத் தேர்ந்தெடுக்க வேண்டும்.
- பின்னர், கேப்ட்சாவை உள்ளிட்டு பதிவுசெய்தல் பணியை முடிக்க 'பதிவு' என்பதைக் கிளிக் செய்ய வேண்டும்.
- தற்போது, பயனர் உள்நுழைவுத் திரையில் பயனர் ஐடி மற்றும் கடவுச்சொல்லுடன் மின் - தாக்கல் மூலம் வழக்கு பதிவு செய்யலாம்.
# மின்னணு முறையில் வழக்கு தாக்கல் (மின்-தாக்கல்)

## நேரடி கட்சிக்காரர் பயனர் கணக்கு தொடங்குதல்

முதலில், நீங்கள் வழக்கறிஞரா? அல்லது நேரடியான கட்சிக்காரரா? என்ற இடத்தில் "நேரடி கட்சிக்காரர்" என தேர்வு செய்ய வேண்டும். பொதுமக்கள் நேரடியான கட்சிக்காரராக இருந்தால், அவர் எங்கு வழக்கு தாக்கல் செய்ய விரும்புகிறார் என்பதைத் தேர்வுசெய்ய வேண்டும். பின்னர், அவர்அவருக்கு விருப்பமான பெயரை, தனதுபயனர் அடையாள பெயராக(user id) உள்ளிட வேண்டும். பின்னர், அவர் எந்த நீதிமன்றத்தில் வழக்கு தாக்கல் செய்ய விரும்புகிறாரோ, அந்த நீதிமன்றத்தைத் தேர்வுசெய்ய வேண்டும். பின்னர், "கேப்ட்சா குறியீட்டை உள்ளிட்டு ஓ.டி.பி. ஐப் பெறுக" என்பதைக் கிளிக் செய்ய வேண்டும். உடனே, சரிபார்ப்பதற்காக அவரது கைபேசிக்கும் மின்னஞ்சல் முகவரிக்கும் என இரண்டு தனித்தனி "ஓ.டி.பி" கள் அனுப்பப்படும். அந்தஓ.டி.பி களை உள்ளிட்டு "சரிபார்ப்பு" என்பதைக் கிளிக் செய்ய வேண்டும்.
# மின்னணு முறையில் வழக்கு தாக்கல் (மின்-தாக்கல்)

## நேரடி கட்சிக்காரர் பயனர் கணக்கு தொடங்குதல்

### நேரடி கட்சிக்காரரின் தனிப்பட்ட விபரங்கள்

நேரடியான கட்சிக்காரர் தனது தனிப்பட்ட விபரங்களை உள்ளிட வேண்டும். அவை:  
- முதலில், உள்நுழைவு கடவுச்சொல்லைத் தேர்வுசெய்ய வேண்டும். (இந்த கடவுச்சொல்லானது குறைந்தது 8 எழுத்துகள் நீளமாகவும், பெரிய மற்றும் சிறிய எழுத்துக்களின் கலவையாகவும் இருக்க வேண்டும், மேலும் குறைந்தது ஒரு எண்ணையும் ஒரு சிறப்பு எழுத்தையும் கொண்டிருக்க வேண்டும்). பின்னர், உறுதிப்படுத்த கடவுச்சொல்லை மீண்டும் உள்ளிட வேண்டும்.
- பின்னர், பயனரது முதல் பெயர், கடைசி பெயர், தேவைப்பட்டால் தொடர்பு கொள்ள மற்றொரு தொலைபேசி எண், பாலினம், பிறந்த தேதி, முகவரி, அஞசல் எண், ஆகியவ்ற்றை உள்ளிட வேண்டும்.
- பின்னர், பயனர் தனது பாஸ்போர்ட் அளவு புகைப்படத்தைப் பதிவேற்ற வேண்டும். (புகைப்படக் கோப்பு வடிவம் ஜே.பி.ஜி அல்லது ஜே.பி.ஈ.ஜி வடிவத்தில் இருக்க வேண்டும் மற்றும் அதன் அளவு 50 கே.பி க்கும் குறைவாக இருக்க வேண்டும்).
- பின்னர், பயனர் தனது அடையாள ஆதாரத்தை பதிவேற்ற வேண்டும். (பட கோப்பு ஜே.பி.ஜி. வடிவம் அல்லது ஜே.பி.ஈ.ஜி. வடிவத்தில் இருக்க வேண்டும் மற்றும் அளவு 50 கே.பி க்கும் குறைவாக இருக்க வேண்டும்).
- பின்னர் பயனர் தனது அடையாள சான்று வகையைத் தேர்ந்தெடுக்க வேண்டும்.
- பின்னர், கேப்ட்சாவை உள்ளிட்டு பதிவுசெய்தல் பணியை முடிக்க 'பதிவு' என்பதைக் கிளிக் செய்ய வேண்டும்.
- தற்போது, பயனர் உள்நுழைவுத் திரையில் பயனர் ஐடி மற்றும் கடவுச்சொல்லுடன் மின் - தாக்கல் மூலம் வழக்கு பதிவு செய்யலாம்.
# மின்னணு முறையில் வழக்கு தாக்கல் (மின்-தாக்கல்)

## காவல் துறை பயனர் கணக்கு தொடங்குதல்

மேலே குறிப்பிட்ட, நேரடி கட்சிக்காரர் பயனராக பதிவு செய்யம் நடைமுறையே காவல் துறை அதிகாரிகளுக்கும் பொருந்தும். எனவே அதே வழிமுறையைப் பின்பற்ற வேண்டும்.
# மின்னணு முறையில் வழக்கு தாக்கல் (மின்-தாக்கல்)

## காவல் துறை பயனர் கணக்கு தொடங்குதல்

### காவல் துறையின் தனிப்பட்ட விபரங்கள்

மேலே குறிப்பிட்ட, நேரடி கட்சிக்காரர் பயனருக்கான விபரங்களே, காவல் துறை அதிகாரிகளுக்கும் தேவைப்படும். எனவே அவற்றைப் பயன் படுத்த வேண்டும்.
# மின்னணு முறையில் வழக்கு தாக்கல் (மின்-தாக்கல்)

## கடவுச்சொல்லை மறந்துவிட்டால்?

பயனர் கடவுச்சொல்லை றந்துவிட்டால், உள்நுழைவுத் திரையில் ‘உங்கள் கடவுச்சொல்லை மறந்துவிட்டீர்களா?’ இணைப்பைக் கிளிக் செய்வதன் மூலம் அதை மீட்டெடுக்கலாம். கடவுச்சொல்லை மீட்டெடுக்க ஒரு திரை காண்பிக்கப்படும். அதில், உங்கள் பதிவு செய்யப்பட்ட மொபைல் எண் அல்லது பதிவு செய்யப்பட்ட மின்னஞ்சல் ஐடியை உள்ளிடவும். "கேப்ட்சா குறியீட்டை உள்ளிடு" என்பதைக் கிளிக் செய்ய வேண்டும். புதிய கடவுச்சொல்லைப் புதுப்பிக்க திரையில் சரிபார்க்க வேண்டும். இப்போது பயனர் ஐடி மற்றும் புதிய புதுப்பிக்கப்பட்ட கடவுச்சொல் மூலம் உள்நுழையலாம்.
# மின்னணு முறையில் வழக்கு தாக்கல் (மின்-தாக்கல்)

## பயனர் ஐடியை மறந்துவிட்டால்?

பயனர் த்னது ஐடியை மறந்துவிட்டால், உள்நுழைவுத் திரையில் "உங்கள் பயனர் ஐடியை மறந்துவிட்டீர்களா?" இணைப்பைக் கிளிக் செய்வதன் மூலம் அதை மீட்டெடுக்கலாம். பயனர் ஐடியை மீட்டெடுக்க ஒரு திரை காண்பிக்கப்படும். அதில், உங்கள் மொபைல் எண் அல்லது மின்னஞ்சல் ஐடியை உள்ளிட வேண்டும். "கேப்ட்சா குறியீட்டை உள்ளிடு" என்பதைக் கிளிக் செய்ய வேண்டும். உங்கள் பயனர் ஐ.டி உங்கள் மின்னஞ்சல் முகவரிக்கு அனுப்பப்படும், பின்னர், அவ்வாறு பெறப்பட்ட உங்கள் பயனர் ஐடியுடன் இப்போது நீங்கள் உள்நுழையலாம்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

தங்களை ஒரு பயனராக பதிவு செய்து கொண்ட வழக்கறிஞர்கள், ஒரு பயனராக பதிவு செய்து கொண்ட நேரடி கட்சிக்காரர்கள், ஒரு பயனராக பதிவு செய்து கொண்ட காவல் துறையினர் மட்டுமே வழக்குகளை பதிவு செய்யலாம். மின்னணு முறையில் வழக்கு தாக்கல் (மின்-தாக்கல்) செய்வதற்கான வளைதளத்தை உலாவியில் தேடுவதற்கான முகவரி "https://www.efiling.ecourts.nic.in/efiling" ஆகும். அதன் உள்நுழைவுத் திரையில் கிடைக்கும் 'பயனர் பெயர்' மற்றும் 'கடவுச் சொல்' ஆகியவற்றை உள்ளிட்டு மின் - தாக்கல் செய்வதற்கான பக்கத்தில் நுழைய வேண்டும்.  
பின்னர் டேஷ்போர்டு திரையில் தோன்றும் இடது பகுதில் உள்ள "புதிய வழக்கு" என்கிற பகுதியைதேர்வு செய்ய வேண்டும். அதற்க்கு அடுத்து வரும் பகுதிகளில் மற்ற விபரங்களை உள்ளிட வேண்டும். முதலில் வருவது மனுதாரர் என்கிற பகுதியாகும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### மனுதாரர் பற்றிய விபரங்கள்

படிவத்தில் சிவப்பு நட்சத்திரத்துடன் குறிக்கப்பட்டுள்ள பகுதியானது (*) கட்டாயமாக நிரப்பப்பட வேண்டும். மனுதாரர் நிறுவனம் என்றால் 'அமைப்பு விவரங்கள்' தேர்வுப்பெட்டியைக் கிளிக் செய்து, படிவத்தில் நிறுவன விவரங்களை உள்ளிட வேண்டும். பின்னர், மனுதாரர் பெயர், வயது, தந்தை அல்லது உறவினர் பெயர், வயது விபரங்களை உள்ளிட வேண்டும். பின்னர் 'சேமி' பொத்தானைக் கிளிக் செய்ய வேண்டும்.இவ்வாறு உள்ளிடப்பட்ட எல்லா தரவுகளும் அவ்வப்போது சேமிக்கப்படவில்லை என்றால் தொலைந்து போகக்கூடும். தரவு இழப்பைத் தடுக்க, சரியான இடைவெளியில் தரவைச் சேமிப்பதே நல்ல நடைமுறையாகும். 'சேமி' என்பதைக் கிளிக் செய்வதன் மூலம் ஒரு ஈ- பதிவு எண் உருவாக்கப்பட்டு திரையில் காண்பிக்கப்படும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### எதிர்மனுதாரர் விபரங்கள்

பயனர் அடுத்த திரையில் 'எதிர் மனுதாரர்' விபரங்களை உள்ளிட வேண்டும். எதிர் மனுதாரர் நிறுவனம் என்றால் 'அமைப்பு விவரங்கள்' தேர்வுப்பெட்டியைக் கிளிக் செய்து, படிவத்தில் நிறுவன விவரங்களை உள்ளிட வேண்டும். பின்னர், எதிர் மனுதாரர் பெயர், வயது, தந்தை அல்லது உறவினர் பெயர், வயது விபரங்களை உள்ளிட வேண்டும். பின்னர் 'சேமி' பொத்தானைக் கிளிக் செய்ய வேண்டும். இவ்வாறு உள்ளிடப்பட்ட எல்லா தரவுகளும் அவ்வப்போது சேமிக்கப்படவில்லை என்றால் தொலைந்து போகக்கூடும். தரவு இழப்பைத் தடுக்க, சரியான இடைவெளியில் தரவைச் சேமிப்பதே நல்ல நடைமுறையாகும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### கூடுதல் விபரங்கள்

ஒரு புதிய வழக்கில் ஒரு மனுதாரர் மற்றும் / அல்லது எதிர் மனுதாரர் பற்றிய கூடுதல் தகவல்களை அதாவது பாஸ்போர்ட் எண், தேசியம், தொழில், பான் கார்டு எண், தொடர்பு விவரங்கள் சேர்க்கப்பட்ட பிறகு, பயனர் தகவலைச் சமர்ப்பிக்க ‘சேமி’ என்பதைக் கிளிக் செய்ய வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### கீழமை நீதிமன்றங்களின் விபரங்கள்

கீழமை நீதிமன்றங்கள் என்ற பக்கத்தில் கீழமை நீதிமன்றங்களின் விபரம், வழக்கு பதிவு எண் (சி.என்.ஆர்), வழக்கு வகை, வழக்கு எண் / பதிவு எண், ஆண்டு, நீதிபதியின் பெயர், தீர்ப்பு தேதி, முடிவு, சிசி விண்ணப்பித்த தேதி மற்றும் சிசி தயார் தேதி ஆகியவற்றை உள்ளிட வேண்டும். உங்களுக்கு முன் தோன்றும் பட்டியலில் இருந்து பொருத்தமான நீதிமன்றத்தைத் தேர்வுசெய்ய வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### சட்டம் மற்றும் பிரிவு விபரங்கள்

சட்டம் மற்றும் பிரிவு விபரங்கள் பக்கத்தில், பயனர் ஒன்றுக்கு மேற்பட்ட சட்டங்களைச் சேர்க்க விரும்புகிறார், அல்லது ஒரு குறிப்பிட்ட சட்டம் மற்றும் பிரிவை நீக்க விரும்புகிறார் என்றால் இந்த பக்கத்தில் சேர்க்கவோ அல்லது நீக்கவோ செய்யலாம்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### கூடுதல் தரப்பினர் விபரங்கள்

பயனர் ‘மனுதாரர்’ என்பதைத் தேர்ந்தெடுத்தால், மனுதாரர் படிவம் திறக்கும். அதில் தேவையான விபரங்களை சேர்க்கலாம் அல்லது நீக்கலாம் அல்லது திருத்தம் செய்யலாம். ‘மனுதாரர்’ என்பதைத் தேர்ந்தெடுத்தால், மனுதாரர் படிவம் திறக்கும். அதில் தேவையான விபரங்களை சேர்க்கலாம் அல்லது நீக்கலாம் அல்லது திருத்தம் செய்யலாம். அதே போல், 'எதிர் மனுதாரர்’ என்பதைத் தேர்ந்தெடுத்தால், எதி மனுதாரர் படிவம் திறக்கும். அதில் தேவையான விபரங்களை சேர்க்கலாம் அல்லது நீக்கலாம் அல்லது திருத்தம் செய்யலாம்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### ஆவணங்களை பதிவேற்றவும்

புதிய வழக்கை தாக்கல் செய்வதற்கான அனைத்து படிவங்களையும் பட்டியலிட்ட பிறகு, வழக்கு தொடர்புடைய ஆவணங்களை பதிவேற்றலாம்.  
ஆவணங்கள் பி.டி.எஃப் வடிவத்தில் இருக்க வேண்டும். பி.டி.எஃப் ஆவணத்தில் டிஜிட்டல் முறையில் கையொப்பமிட டோக்கன் இருந்தால், நீங்கள்  
ஆவணத்தில் கையொப்பமிட இதைப் பயன்படுத்தலாம். இல்லையெனில், ஆதார் அடிப்படையிலான மின் கையொப்பமிடல் செயல்முறையைப் பயன்படுத்துதலாம்.  
‘பதிவேற்றவும்’ பொத்தானை அழுத்தியவுடன் வெற்றிகரமாக பதிவேற்றியதும், ஆவணத்தின் பெயர், அதன் ஹாஷ் மதிப்புடன் காண்பிக்கப்படும்.  
ஒரு பயனர் பதிவேற்றிய ஆவணத்தை ‘நீக்கு’ என்ற விருப்பத்தில் அழுத்துவதன் மூலம் நீக்க முடியும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### நீதிமன்ற கட்டணத்தை செலுத்துதல்

நீதிமன்ற கட்டண தாவலைக் கிளிக் செய்வதன் மூலம் பொருந்தக்கூடிய நீதிமன்ற கட்டணங்களை செலுத்த வேண்டும். கட்டணம் செலுத்தும் நுழைவாயிலைப் பயன்படுத்தி நீதிமன்றக் கட்டணங்களை செலுத்தலாம். அல்லது ஸ்கேன் செய்யப்பட்ட கட்டண ரசீதைப் பதிவேற்றுதல் மூலமாக நீதிமன்ற கட்டணத்தை பயனர் செலுத்தலாம். நிகர் நிலை வங்கி / வங்கி பற்று அட்டை மூலம் வலைத்தளத்துடன் ஒருங்கிணைந்த கட்டண நுழைவாயிலைப் பயன்படுத்தி கட்டணம் செலுத்தலாம்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### உறுதிப்படுத்தல்

பி.டி.எஃப் மற்றும் ஆவணங்களில் கையொப்பமிட உறுதிமொழியை சமர்ப்பிக்க வேண்டும். பி.டி.எஃப் இல் மின் கையொப்பமிட்ட உறுதிமொழியை பதிவேற்றலாம். அல்லது ஆதார் அட்டையைப் பயன்படுத்தி மின் கையொப்பங்களை உருவாக்கலாம். அல்லது, டிஜிட்டல் டோக்கன் மூலமாக உறுதிப்படுத்தலாம்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### ஓ.டி.பி. சரிபார்தல்

உறுதிமொழியில் மின் கையொப்பமிடுவதற்காக ஆதார் சமர்ப்பிக்கப்பட்டால், ஒரு OTP பெறப்படும். இது வெற்றிகரமாக சரிபார்க்கப்பட்டவுடன்,  
உறுதிப்படுத்தல் ஆதாரைப் பயன்படுத்தி மின் கையொப்பம் உறுதி செய்யப்படும். அல்லது, டிஜிட்டல் டோக்கன் மூலம் ஒரு பயனர் டிஜிட்டலைத் தேர்ந்தெடுத்திருந்தால், டிஜிட்டல் முறையில் உறுதிமொழியில் கையொப்பமிட வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### முன்னோட்டம்

மேல் வலது மூலையில் உள்ள ‘முன்னோட்டம்’ பொத்தானை அழுத்தும்போது, எல்லா பக்கங்களிலும் சேமிக்கப்பட்ட தரவுகளுடன் ‘முன்னோட்டம்’ திரை தோன்றும். இதை சரிபர்க்க வேண்டும்.
# மின்னணு முறையில் வழக்கு தாக்கல் (மின்-தாக்கல்)

## வழக்குகளை பதிவு செய்வது

### இறுதி சமர்ப்பி பொத்தான்

முன்னோட்டம் பக்கம் சரியாக இருந்தால், மேல் வலது மூலையில் உள்ள 'இறுதி சமர்ப்பி' பொத்தானை அழுத்தவும். எந்தவொரு தகவலும் முழுமையடையாவிட்டால், மேல் வலது மூலையில் ஒரு எச்சரிக்கை பொத்தான், கட்டாயமாக சேர்க்க வேண்டிய தகவலைக் காண்பிக்கும். அதை சரி செய்தபின்னர் சமர்ப்பிக்க வேண்டும்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### இதர ஆவணங்களைத் தாக்கல் செய்வது

ஏற்கனவே மின்னணு முறையில் வழக்கு தாக்கல் (மின்-தாக்கல்) செய்துள்ள வழக்குகளில் மட்டுமே, மின்-தாக்கல் மூலமாக ஆவணங்களை தாக்கல் செய்ய முடியும். மின்னணு முறையில் வழக்கு தாக்கல் (மின்-தாக்கல்) மூலமாக இல்லாமல் நீதிமன்றங்களில் நேரடியாக ஏற்கனவே தாக்கல் செய்து நிலுவையில் உள்ள வழக்குகளில் மின் -தாக்கல் மூலமாக ஆவணங்களை தாக்கல் செய்ய இயலாது.  
எனவே, ஏற்கனவே மின்னணு முறையில் வழக்கு தாக்கல் (மின்-தாக்கல்) செய்துள்ள வழக்குகளில், மின்-தாக்கல் மூலமாக ஆவணங்களை தாக்கல் செய்ய விரும்பினால் டாஷ்போர்டு திரையின் இடது பகுதியில் இருந்து ‘ஆவணங்கள்’ எனும் இணைப்பைக் கிளிக் செய்ய வேண்டும். ‘ஆவணங்கள்’ எனும் இணைப்பு, ஒரு புதிய திரையைத் திறக்கும். இதில் தான் ஆவணங்களை தாக்கல் செய்ய இயலும்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### இதர ஆவணத்தைப் பதிவேற்றுதல்

மின் -தாக்கல் செய்யப்பட வேண்டிய ஆவணங்கள் முதலில் கணினியில் பி. டி. எப். வடிவில் சேமித்து வைத்துக் கொள்ள வேண்டும். இந்த ஆவணத்தைத் தான் கணினில் இருந்து தேர்ந்தெடுக்க வேண்டும். அவ்வாறு தேர்வு செய்ய, முதலில் ‘பதிவேற்ற’ எனும் பொத்தானை கிளிக் செய்ய வேண்டும். அப்போது, கணினியில் உள்ள ஆவணங்கள் வரிசையாக திரையில் தோன்றும். அந்த வரிசையில் இருந்து பதிவேற்றப்பட வேண்டிய பி. டி. எப். ஆவணத்தை தேர்வு செய்ய வேண்டும். இப்போது அந்த ஆவணம் தானாகவே ஹாஷ் மதிப்புடன் உருவாக்கப்படும். 'தேர்வு செய்' எனும் பொத்தானை கிளிக் செய்ய வேண்டும். இப்போது, ஆவணம் சரியாகபதிவேற்றம் செய்யப்பட்டு விட்டது. அந்த பதிவேற்றப்பட்ட ஆவணம் பட்டியலில் திரையில் காட்டப்படும். பயனர் அதை நீக்க வேண்டும் என விரும்பினால் அந்த ஆவணத்தையும் 'நீக்கு' பொத்தானை கிளிக் செய்வதன் மூலம் நீக்கலாம்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### நீதிமன்ற கட்டணம்

இதர ஆவணங்களைத் தாக்கல் செய்ய நீதி மன்றகட்டணத்தை செலுத்த வேண்டும். 'நீதிமன்ற கட்டணம் செலுத்தவும்' பொத்தானைக் கிளிக் செய்வதன் மூலம் பயனர்கள் நீதிமன்ற கட்டணத்தை சமர்ப்பிக்கலாம்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### மின் ஆவணம் தாக்கல்

மின் -தாக்கல் மூலம் ஆவணங்களை தாக்கல் செய்யும் போது ஆவணத்தின் மதிப்புக்கு ஏற்ப்ப நீதிமன்ற கட்டணம் செலுத்தவேண்டும். அவற்றை செலுத்த, பயனர் தயாராக இருக்க வேண்டும். பதிவேற்றிய ஆவணத்தை அதன் ஹாஷுடன் திரையில் காண்பிக்கும். பயனர் பின்னர் மின் -தாக்கல் மூலமாக கட்டணம் செலுத்த கேட்கப்படுவார்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### ஆவணத்தில் மின் கையொப்பமிடுதல்

நீதிமன்ற கட்டணம் செலுத்திய பின்னர், பதிவேற்றிய ஆவணங்களில் கையொப்பமிட கேட்கப்படும். அதற்கென மூன்று வழிகளில் ஏதேனும் ஒன்றை தேர்வு செய்ய வேண்டும். முதல் வழி, ஆதார் எண்ணைப் பயன்படுத்தி கையொப்பமிடலாம். இரண்டாவதாக, டிஜிட்டல் டோக்கன் மூலமாக கையொப்பமிடலாம். மூன்றாவதாக, ஓ. டி. பி மூலமாக மின் கையொப்பமிடலாம். இதில் ஏதேனும் ஒரு முறையை பின்பற்றிய பிறகு, கையொப்பமிட்ட சான்றிதழ் உருவாக்கப்படும். மேலும், ஆவணம் பதிவேற்றப்பட்டது என்றும்மற்றும் அதன் ஹாஷ் மதிப்பு பற்றியும் தெரிவிக்கப்படும்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### ஓ. டி. பி. சமர்ப்பித்தல்

இதர ஆவணத்தை தாக்கல் செய்வதற்கான OTP சரிபார்ப்பு முடிந்தவுடன் தான் ஆவணம் ஏற்க்கப்படும். ஆதார் எண்ணை பயன் படுத்தி ஆவணம் கையொப்பமிடப் பட்டவுடன், கைபேசி எண்ணை உள்ளிட வேண்டும். பின்னர் ‘சமர்ப்பி’ பொத்தானை அழுத்தவேண்டும், இப்போது, கைபேசியில் வந்தடைந்த ஓ. டி. பி. ஐ உள்ளிட வேண்டும். இதனால், ஒரு ஆவணம் மின் -தாக்கல் மூலமாக பதிவேற்றம் செய்யப்படுகிறது.  
மேலும் அதிக ஆவணங்கள் பதிவேற்ற வேண்டுமெனில், ஒவ்வொரு ஆவணத்திற்கும், தனித்தனியே இதே நடைமுறையினைக் கையாள வேண்டும்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### முன்னோட்ட திரை

'முன்னோட்டம்' பொத்தானை தேர்வு செய்தால், ஆவணத்தின் பதிவேற்றத்தை சரிபார்ப்பதற்கென, ஒரு மாதிரிக்காட்சி திரை திறக்கும். சரியாக இருந்தால், ‘இறுதி சமர்ப்பி’ பொத்தானைக் கிளிக் செய்ய வேண்டும்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### நீதி மன்ற கட்டணம் பற்றாக்குறை

ஒரு மின் -தாக்கல் ஆவணம் அல்லது மின் -தாக்கல் மூலமாக தாக்கல் செய்யப்பட்ட வழக்கில் நீதிமன்ற கட்டணம் குறைவாக இருந்தால், அதனை மின் - தாக்கல் வழியாக செலுத்தலாம். அந்த வழக்கு ஏற்கனவே மின் - தாக்கல் செய்யப்பட்டு விசாரணையில் இருந்தாலும் கூட, குறைவான நீதி மன்ற கட்டனத்தை மின் - தாக்கல் மூலமாக செலுத்தலாம். அதற்கு, டாஷ்போர்டின் இடது பக்கம் உள்ள ‘குறைவான நீதிமன்ற கட்டணம்' என்பதை கிளிக் செய்ய வேண்டும். நீதிமன்ற கட்டணம் இந்த வலைத்தளத்துடன் ஒருங்கிணைந்த கட்டண நுழைவாயிலைப் பயன்படுத்தி செலுத்தப்படுகிறது. கணினி மூலமாக இல்லாமல் நீதிமன்ற கட்டணம் செலுத்தியிருந்தால், பணம் செலுத்திய கட்டண ரசீதை பி. டி. எஃப் வடிவத்தில் பதிவேற்றம் செய்ய முடியும். மேலும், சி. ஆர். என். முறையிலும் நீதிமன்ற கட்டணம் செலுத்தலாம்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### கட்டணம் செலுத்துதல்

நீதிமன்ற கட்டணம் அல்லது குறைவான நீதிமன்ற கட்டணம் செலுத்தவேண்டுமெனில், 'பணம் செலுத்து' பொத்தானை கிளிக் செய்ய வேண்டும். அப்போது, நீதிமன்ற கட்டணத்தின் விபரம் குறிப்பிடுமாறு பயனரைக் கேட்கப்படும். அதற்கென உள்ள ஒரு பக்கத்தில் பயனர் செலுத்த வேண்டிய கட்டணம் விபரத்தை உள்ளிடும் போது, பயனர் கட்டணத்தை செலுத்த முடியும். ஒரு பயனர் கட்டணம் செலுத்தவில்லை எனில், ‘ரத்துசெய்’ பொத்தானை பயன்படுத்தி பரிவர்த்தனையை ரத்து செய்யலாம்.
# மின்னணு முறையில் வழக்கு தாக்கல் (மின்-தாக்கல்)

## ஆவணங்களைத் தாக்கல் செய்தல்

### முன்னோட்டம் பக்கம்

நீதிமன்ற நீதிமன்ற கட்டணங்களை செலுத்திய பிறகு, பயனர் ‘முன்னோட்டம்’ பக்கத்தைப் பார்க்கவேண்டும். விபரங்கள் சரியாக இருந்தால் சமர்ப்பிக்கலாம்.  
‘இறுதி சமர்ப்பிப்பு’ பொத்தானை அழுத்தினால், கட்டணம் செலுத்தி முடிக்கப்படும்., 'திருத்து' பொத்தானை அழுத்தி தேவைப்பட்டால் அதை திருத்திக் கொள்ளலாம். மின் -தாக்கல் மூலமாக செலுத்தும் போது, அடையாளத்திற்கு ஆதார் எண் கேட்கப்படும். அந்த இடத்தில், ஆதார் எண்ணை உள்ளிட வேண்டும். பின்னர், அதற்கு உரிய ஓ. டி. பி. எண்ணை உள்ளிட்ட பின்னர் ஆவணம் மற்றும் நீதி மன்ற கட்டணம் பதிவேற்றம் முடிகிறது.
# மின்னணு முறையில் வழக்கு தாக்கல் (மின்-தாக்கல்)

## அறிக்கைகள்

ஒரு பயனர்மின் -தாக்கல் முறையில் தனது செயல்பாட்டின் அறிக்கைகளை சரிபார்க்க விரும்பினால், அவர் 'அறிக்கை' பக்கத்தை அழுத்தலாம். இது முகப்பு பக்கம் (டாஷ்போர்டின்) இடது பக்கதில் உள்ளது. இதில், அறிக்கைகள், விருப்பம் மற்றும் அவர் விரும்பும் அறிக்கையின் வகையைத் தேர்ந்தெடுக்கலாம். நீதிமன்ற கட்டணம் போன்ற விபரங்களை பார்வையிடலாம். பயனரின் செயல்பாடு குறித்த மற்றும் அவர் தொடர்புடைய அறிக்கை இதில் இருக்கும்.  
நீதிமன்ற கட்டண அறிக்கையைத் தேர்ந்தெடுப்பதன் மூலம் ‘தேதி முதல்’ மற்றும் ‘தேதி வரை' தொடர்புடைய காலத்தைப் பயன்படுத்தி விவரங்கள், ரசீதுடன் செலுத்தப்பட்ட நீதிமன்ற கட்டணம் மற்றும் பரிவர்த்தனை ஐடி ஆகியவற்றை காணலாம்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### நுளைவு

மின்னணு முறையில் வழக்கு தாக்கல் (மின்-தாக்கல்) செய்வதற்கான வளைதளத்தை உலாவியில் தேடுவதற்கான முகவரி "https://www.efiling.ecourts.nic.in/efiling" ஆகும். அதன் உள்நுழைவுத் திரையில் கிடைக்கும் 'பயனர் பெயர்' மற்றும் 'கடவுச் சொல்' ஆகியவற்றை உள்ளிட்டு மின் - தாக்கல் செய்வதற்கான பக்கத்தில் நுழைய வேண்டும். ஒரு பயனர் உலாவியில் வளைதள முகவரியை அணுகும்போது, அவர் முகப்பு பக்கத்தை அடைகிறார். இங்கு அவர், தனது பயனர் தனது பயனர் அடையாள பெயர் மற்றும் கடவுச்சொல்லை சமர்ப்பிக்க வேண்டும். சரியாக தனது பயனர் அடையாள பெயர் மற்றும் கடவுச்சொல்லை சமர்ப்பித்து, அவர் முகப்புபக்கம் (டாஷ்போர்டு) திரைக்கு அனுப்பப்படுகிறார்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### எனது மின்-தாக்கல் நிலை

ஒரு பயனர் அவரின் வழக்குகளின் நிலையை சரிபார்க்க முடியும். முகப்பு பக்கம் (டாஷ்போர்டில்) உள்ள ‘எனது மின் நிலை’ எனும் பகுதியில் அவர் தனது வழக்குகளின் நிலையை சரிபார்க்க முடியும்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### வரைவுகள்

‘எனது மின் நிலை’ என்ற பகுதியின் கீழ் உள்ள ‘வரைவு’ எனும் பகுதியைக் கிளிக் செய்வதன் மூலம், ஒரு பயனர், அவர் சேமித்த அனைத்தையும் பார்க்கலாம். மின் - தாக்கல் வழக்குகளின் வரைவுகள் சேமிக்கப்படுகின்றன. அவை இன்னும் சமர்ப்பிக்கப்படவில்லை. எனவே, அவைகளை பயனர் மீண்டும் சமர்ப்பிக்க அணுகலாம். அவற்றை சமர்ப்பிப்பதற்காக வரைவுகளை அவர் திருத்தலாம். அல்லது அவற்றை திருத்தி முடிக்கலாம். இந்த திரை மின் -தாகால் எண், மற்றும் வழக்கு வகையைக் காட்டுகிறது. பயனர் ‘இறுதி’ பொத்தானை அழுத்தி சமர்ப்பிக்கலாம்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### நிலுவையில் உள்ளது

ஒரு பயனர் ஒரு வழக்கை மின் -தாக்கல் செய்த பிறகு அந்த வழக்கு விபரத்தை மின் -வழக்கு தாக்கல் நிர்வாகி சரிபார்க்கிறார். அவர் சரி பார்த்தபிறகே, ஏற்க்கப்படும். அதுவரை அந்த வழக்கு 'நிலுவையில் உள்ளது' என அழைக்கப்படும். சரி பார்த்து ஏற்க்கப்பட உடன் 'ஏற்பு' என குறிப்பிடப்படும்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### ஏற்றுக்கொள்ளப்படவில்லை

ஒரு பயனர் ஒரு வழக்கை மின் -தாக்கல் செய்த பிறகு அந்த வழக்கு விபரத்தை மின் -வழக்கு தாக்கல் நிர்வாகி சரிபார்க்கிறார். அவர் சரி பார்த்தபிறகே, ஏற்க்கப்படும். அதுவரை அந்த வழக்கு 'நிலுவையில் உள்ளது' என அழைக்கப்படும். சரி பார்த்து ஏற்க்கப்பட உடன் 'ஏற்பு' என குறிப்பிடப்படும். நிர்வாகியால் ஏற்றுக்கொள்ளப்படாத மின் -தாக்கல் வழக்குகள் தனியாக காண்பிக்கப்படுகின்றன. ஒரு பயனர் குறைபாடுகளை சரி செய்து / சரிபார்த்து அதை மீண்டும் சமர்ப்பிக்கலாம். ‘மீண்டும் சமர்ப்பி’ பொத்தானை கிளிக் செய்து சமர்ப்பிக்க வேண்டும்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### பற்றாக்குறை கட்டணம்

ஒரு மின் -தாக்கல் ஆவணம் அல்லது மின் -தாக்கல் மூலமாக தாக்கல் செய்யப்பட்ட வழக்கில் நீதிமன்ற கட்டணம் குறைவாக இருந்தால், அதனை மின் - தாக்கல் வழியாக செலுத்தலாம். அந்த வழக்கு ஏற்கனவே மின் - தாக்கல் செய்யப்பட்டு விசாரணையில் இருந்தாலும் கூட, குறைவான நீதி மன்ற கட்டனத்தை மின் - தாக்கல் மூலமாக செலுத்தலாம். அதற்கு, டாஷ்போர்டின் இடது பக்கம் உள்ள ‘குறைவான நீதிமன்ற கட்டணம்' என்பதை கிளிக் செய்ய வேண்டும். நீதிமன்ற கட்டணம் இந்த வலைத்தளத்துடன் ஒருங்கிணைந்த கட்டண நுழைவாயிலைப் பயன்படுத்தி செலுத்தப்படுகிறது. கணினி மூலமாக இல்லாமல் நீதிமன்ற கட்டணம் செலுத்தியிருந்தால், பணம் செலுத்திய கட்டண ரசீதை பி. டி. எஃப் வடிவத்தில் பதிவேற்றம் செய்ய முடியும். மேலும், சி. ஆர். என். முறையிலும் நீதிமன்ற கட்டணம் செலுத்தலாம்.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### ஆய்வு நிலுவையில் உள்ளது

மின் -தாக்கல் வழக்குகளை ஆய்வு நிலுவையில் இருக்கும் போது ஒரு பயனர் சரிபார்க்க முடியும். மின் -தாக்கல் நிர்வாகி ஆய்வின் படியான குறைபடுகள் சரி செய்யப்படும் போது, வழக்கு மற்றும் தேதியின் விபரங்கள் அவ்வாறே ஏற்கப்படுகின்றன.
# மின்னணு முறையில் வழக்கு தாக்கல் (மின்-தாக்கல்)

## முகப்பு பக்கம்

### குறைபாடுள்ள வழக்குகள்

‘குறைபாடுள்ள’ எனும் பகுதியை கிளிக் செய்வதன் மூலம் ஒரு பயனர் மின் -தாக்கல் வழக்கில் குறைபாடுகள் இருப்பதைக் காணலாம். குறைபாடுகள் இருப்பது கண்டறியப்பட்ட உடன் சரி செய்யப்படுகின்றன. அவ்வாறு எழுப்பிய குறைபாடுகளை சரி செய்வதற்கு ‘குறைபாடுகளை சரிசெய்' என்ற பொத்தானை தேர்வு செய்ய வேண்டும். சம்பந்தப்பட்ட நீதிமன்ற பதிவு, இந்த பட்டியலில் காட்டப்பட்டுள்ள ஒரு குறிப்பிட்ட வழக்கைக் கிளிக் செய்தால் திறக்கும். அதில் உள்ள குறைபாடுகளை பட்டியலிடும். பயனை குறைபாடுகளை சரிசெய்த பிறகு அதை மீண்டும் சமர்ப்பிக்க வேண்டும்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

நீதிமன்ற பதிவேட்டில் எழுப்பப்பட்ட குறைபாடுகளை ஒரு பயனர் சரி செய்தவுடன், மின் -தாக்கல் வழக்கின் விவரங்களை முகப்பு பக்கத்தின் (டாஷ்போர்டின்) ‘எனது வழக்குகள்’ பிரிவின் கீழ் காணலாம்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### மின்-தாக்கல் செய்யப்பட்ட வழக்குகள் பகுதி

மின் தி-தாக்கல் வழக்குகள் பகுதியை கிளிக் செய்வதன் மூலம், பயனர்கள் வழக்குகளின் பட்டியலைக் காணக்கூடிய ஒரு பக்கம் திறக்கிறது. இதில் மின் -தாக்கல் எண், சி.என்.ஆர் எண், காரண தலைப்பு மற்றும் கடைசியாக புதுப்பிக்கப்பட்ட தேதி ஆகியவை உள்ளன.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### மின் தாக்கல் செய்யப்பட்ட ஆவணம்

ஒரு பயனர் அவர் தாக்கல் செய்த எந்த ஆவணத்தையும் வெற்றிகரமாக அணுக முடியும். இதற்காகவே, சி.என்.ஆர் எண் ஒதுக்கப்பட்டுள்ளது. இதனை கிளிக் செய்வதன் மூலம் இந்த வசதி கிடைக்கிறது. ‘எனது வழக்குகள்’ என்ற தலைப்பின் கீழ் மின் -தாக்கல், ஆவண பகுதியில் வழக்கு விவரங்கள் மற்றும் ஆவணம் தாக்கல் செய்தது மற்றும் கடைசியாக புதுப்பிப்பு தேதி ஆகியவை கிடைக்கும்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### மின்-தாக்கல் பற்றாக்குறை நீதிமன்ற கட்டணம்

ஒரு மின் -தாக்கல் ஆவணம் அல்லது மின் -தாக்கல் மூலமாக தாக்கல் செய்யப்பட்ட வழக்கில் நீதிமன்ற கட்டணம் குறைவாக இருந்தால், அதனை மின் - தாக்கல் வழியாக செலுத்தலாம். அந்த வழக்கு ஏற்கனவே மின் - தாக்கல் செய்யப்பட்டு விசாரணையில் இருந்தாலும் கூட, குறைவான நீதி மன்ற கட்டனத்தை மின் - தாக்கல் மூலமாக செலுத்தலாம். அதற்கு, டாஷ்போர்டின் இடது பக்கம் உள்ள ‘குறைவான நீதிமன்ற கட்டணம்' என்பதை கிளிக் செய்ய வேண்டும். நீதிமன்ற கட்டணம் இந்த வலைத்தளத்துடன் ஒருங்கிணைந்த கட்டண நுழைவாயிலைப் பயன்படுத்தி செலுத்தப்படுகிறது. கணினி மூலமாக இல்லாமல் நீதிமன்ற கட்டணம் செலுத்தியிருந்தால், பணம் செலுத்திய கட்டண ரசீதை பி. டி. எஃப் வடிவத்தில் பதிவேற்றம் செய்ய முடியும். மேலும், சி. ஆர். என். முறையிலும் நீதிமன்ற கட்டணம் செலுத்தலாம்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### நிராகரிக்கப்பட்ட விஷயங்கள்

நிராகரிக்கப்பட்ட வழக்குகள் அனைத்தும் 'நிராகரிக்கப்பட்டது' என குறிப்பிடப்படுகிறது. நீதிமன்றத்தின் ஆய்வின் போது இதில் உள்ள குறைபாடுகள் சரிசெய்யப்பட கூடியவை இல்லை எனில் 'நிராகரிக்கப்பட்ட' பக்கத்தின் கீழ் காட்டப்படுகிறது.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### செயலற்ற / பதப்படுத்தப்படாத மின்-தாக்கல் எண்.

ஒரு மின் -தாக்கல் வழக்கு குறிப்பிட்ட காரணங்களுக்காக திருப்பபடும் போது அதனை பயனர் சரி செய்ய நடவடிக்கை எடுக்கவில்லை எனில், இந்தப் பகுதியில் காட்டப்படும். ஒரு வழக்கு மின் -தாக்கலில் குணப்படுத்த முடியாத குறைபாடுகள் இருந்தால், அது இந்த பிரிவில் காட்டப்படும்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### ஆவணங்கள் மற்றும் நீதிமன்ற கட்டணங்களைப் பார்ப்பது

மின் -தாக்கல் வசதியின் ஒரு தனித்துவமான அம்சம் என்னவெனில், பயனர்களுக்கு மின் -தாக்கல் வழக்குகள் பற்றிய விவரங்களை அணுக உதவுகிறது. அதே போல், சம்பந்தப்பட்ட தாகல் மற்றும் சரிபார்க்கும் செயல்முறைக்கு உட்பட்ட பயனரை அனுமதிக்கிறது.மின் -தாக்கல் எண்ணைக் கிளிக் செய்வதன் மூலம் பயனரின் மின் -தாக்கல் நீதிமன்றம், இதர ஆவணங்கள் மற்றும் நீதிமன்ற கட்டணம் ஆகியவற்றையும் அணுக முடிகிறது.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### மின் தாக்கல் செய்யப்பட்ட வழக்குகள்

'மின் -தாக்கல் செய்த வழக்குகளை' கிளிக் செய்வதன் மூலம் அந்த விபரங்களை அணுகலாம்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### தாக்கல் செய்யப்பட்ட எம்.டி. பார்க்க

இதேபோல், ஒரு பயனர் அதன் மின் -தாகல் பகுதியை கிளிக் செய்வதன் மூலம் மின் -தாக்கல் செய்த மற்றும் தாக்கல் செய்த ஆவணங்களையும் காணலாம்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### பற்றாக்குறை நீதிமன்றக் கட்டணங்களைக் காண்க

மின் -தாகல் எண்ணைக் கிளிக் செய்வதன் மூலம் ஒரு பயனர் குறைபடுள்ள நீதிமன்ற கட்டணங்களின் விவரங்களைக் காணலாம்.
# மின்னணு முறையில் வழக்கு தாக்கல் (மின்-தாக்கல்)

## எனது வழக்குகள்

### வழக்கு நிலையைக் காண்க

ஒருமுறை முகப்பு பக்கத்தின் (டாஷ்போர்டின்) இடது பேனலில் 'வழக்கு நிலை' யின் விருப்பத்தைக் கிளிக் செய்தால் மின் தாக்கல் வழக்கு விபரங்கள் வழங்கப்படுகிறது. அதில், ஒரு வழக்கில், கட்சிகள் மற்றும் அவர்களின் வக்கீல்களின் பெயர்கள் மற்றும் இடைக்கால உத்தரவுகள் ஆகிய எல்லா விவரங்களையும் காட்டுகிறது.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### பயனர் சுயவிவரத்தைக் காண மற்றும் திருத்த

பயனரின் சுய விபரங்களை காண அல்லது திருத்த, ஒரு பயனர் முன்தோற்றம் (பிரிவியூ) பக்கத்தினை கிளிக் செய்ய வேண்டும். இது, முகப்பு பக்கத்தின் (டாஷ்போர்டின்) இடது பக்கம் மேல் பகுதில் உள்ளது. இதை கிளிக் செய்தால், ஒரு பக்கம் திறக்கும். அதில் சமர்ப்பித்த வழக்கறிஞரின் பெயர் மற்றும் தொடர்பு விவரங்களைக் காண்பிக்கும். மின் -தாக்கல் வசதியைப் பயன்படுத்துவதற்கான பதிவு பயனர் அடையாள பெயர், தனது தொடர்பு விவரங்களைக் காண்பிக்கும். மேலும், அவர் திருத்திய பதிவு நேரம் மற்றும் அவர் சமர்ப்பித்த பிற தகவல்கள் கணப்படும்.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### பயனரின் புகைப்படத்தைப் பதிவேற்ற

ஒரு பயனர் தனது புகைப்படத்தைப் பதிவேற்ற வேண்டுமெனில் 'பதிவேற்றவும்' எனும் பொத்தானைத் தேர்ந்தெடுப்பதன் மூலம் தனது (பாஸ்போர்ட் அளவு) புகைப்படத்தை பதிவேற்றலாம் ‘பதிவேற்றம்’ தேர்வுப்பெட்டியைக் கிளிக் செய்து புகைப்படத்தினைப் பதிவேற்றலாம். மேலும், தொடர்பு விவரங்களை திருத்த வேண்டுமெனில், ‘திருத்து’ பொத்தானை கிளிக் செய்வதன் மூலம் திருத்தலாம்.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### மின்னஞ்சல் முகவரியை மாற்றவும்

மின்னஞ்சல் முகவரிக்கு அடுத்துள்ள 'திருத்த' பொத்தானைக் கிளிக் செய்தால் ஒரு பயனர் புதிய மின்னஞ்சல் முகவரியை திருத்தல்லம். மேலும், புது மின்னஞ்சல் முகவரியை உள்ளிட்டு ‘புதுப்பிப்பு’ பொத்தானை அழுத்தலாம். அப்போது, ஒரு ஓ. டி. பி. செய்தி பயனருக்கு அவரது மின்னஞ்சலில் அனுப்பப்படும், அவர் ஓ. டி. பி ஐ உள்ளீடு செய்ய வேண்டும். இப்போது, பயனரின் புதிய மின்னஞ்சல் முகவரி உள்ளீடு செய்யப்படுகிறது.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### பயனர் மொபைல் எண்ணைப் புதுப்பிக்க

இதேபோல், மொபைல் எண்ணைத் திருத்த, ஒரு பயனர் தனது மொபைலுக்கு அடுத்துள்ள 'திருத்த' பொத்தானை தேர்ந்தெடுக்க வேண்டும். ஒரு புதிய பக்கம் திரையில் தோன்றும், அங்கு புதிய மொபைல் எண் உள்ளிட வேண்டும். பின்னர், ‘புதுப்பிப்பு’ பொத்தானைக் கிளிக் செய்தால், ஓ. டி. பி ஒரு பயனருக்கு தனது புதியதாக அனுப்பப்படும். அதனை உள்ளிட்ட பின் புதிய மொபைல் எண் பயன்பாட்டிற்கு வருகிறது.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### முகவரி சுயவிவரத்தைப் புதுப்பிக்க

இதேபோன்ற செயல்முறையின் மூலம் ஒரு பயனரின் முகவரியை அவரின் திருத்தலாம் முகவரிக்கு அடுத்துள்ள 'திருத்து' பொத்தானைக் கிளிக் செய்வதன் மூலம் அவருக்கு ஒரு புதிய திரை காட்டப்படும். அதில், ‘புதுப்பி’ பொத்தானைக் கிளிக் செய்தால், மாற்றப்பட்ட முகவரி பயனரின் கணக்கில் புதுப்பிக்கப்படும்.
# மின்னணு முறையில் வழக்கு தாக்கல் (மின்-தாக்கல்)

## பயனரின் சுயவிவரப் பக்கம்

### கடவுச்சொல்லைப் புதுப்பிக்க

‘கடவுச்சொல்லை மாற்று’ விருப்பத்தை கிளிக் செய்வதன் மூலம் ஒரு பயனர் தனது கடவுச்சொல்லை புதுப்பிக்க முடியும். இதில், ஒரு பயனர் தனது பழைய கடவுச்சொல்லை உள்ளிட்டு புதிய கடவுச்சொல்லை உள்ளிடலாம். அதற்கு, 'புதுப்பிப்பு' பொத்தானை அழுத்தவும். புதிய கடவுச் சொல் குறைந்தபட்சம் 8 இலக்க நீளத்துடன் ஒரு சிறப்பு எழுத்து, ஒரு இலக்கம், ஒரு கீழ் எழுத்து, ஒரு மேல் எழுத்து என இருக்கவேண்டும்.  
மின் - தாக்கல் முறையானது, 2020 ம் ஆண்டு மார்ச் மாதத்தில் பரவிய, உலகலாவிய பெருந்தொற்றின் போது, நீதிமன்ற நடவடிக்கைகளில், குறிப்பாக வழக்குகள் தாக்கல் செய்வதில் பெருந்துணை புரிந்துள்ளது. எதிர் கால நீதி மன்ற செயல்பாடுகளும், மின் -தாக்கல் முறையை சார்ந்தே அமையும்.
# முதாசர்லோவா நீர்த்தேக்கம்

**முதாசர்லோவா நீர்த்தேக்கம்** *(Mudasarlova Reservoir)* இந்தியாவின் ஆந்திரப்பிரதேச மாநிலத்தில் உள்ள விசாகப்பட்டினத்தில் கட்டப்பட்டுள்ள ஒரு நீர்த்தேக்கம் ஆகும். இது 25 எக்டேர் (62 ஏக்கர்) பரப்பளவில் விரிந்துள்ளது. ஒரு நாளைக்கு 1.5 மில்லியன் கேலன் தண்ணீர் வருகையைக் கொண்டது. ஆந்திரப் பிரதேச அரசு 2 மெகாவாட் திறன் கொண்ட மிதக்கும் சூரிய மின் நிலையத்தை இந்நீர்த்தேக்கத்தில் கட்டியுள்ளது.
# கீதா காலனி பாலம்

**கீதா காலனி பாலம்** *(Geeta Colony Bridge)* இந்தியாவின் தலைநகரமான புதுதில்லியில் அமைந்துள்ளது. கீதா காலனி மேம்பாலம் என்ற பெயராலும் இது அழைக்கப்படுகிறது. மக்கள் தொகை மிகுந்த கிழக்கு தில்லி மாவட்டத்தின் ஒரு பகுதியையும் ராச்காட்டுக்கு அருகிலுள்ள சுற்றுச்சாலையையும் கீதா காலனி பாலம் இணைக்கிறது.
# கீதா காலனி பாலம்

## பயன்

கீதா காலனி பாலம் கிழக்கு, வடக்கு, வடமேற்கு மற்றும் மத்திய தில்லி பகுதிகளுக்கிடையில் ஓர் இணைப்பை வழங்குகிறது. கிழக்கு தில்லி மற்றும் பழைய தில்லிக்கு இடையில் ஒரு மாற்றுப் பாதையை வழங்குவதன் மூலம் இப்பாலம் 150 ஆண்டுகள் பழமை வாய்ந்த யமுனா பாலம் மற்றும் இந்திரப்பிரசுத்தா பாலம் போன்றவற்றின் போக்குவரத்து நெரிசலைக் குறைக்கிறது. நகரின் மையமாக அமைந்துள்ள காரணத்தால் பயணிகளுக்கு ஒரு முக்கியமான பாதையாக அமைந்து அதிக மக்கள் தொகை கொண்ட பகுதிக்கு இப்பாலம் சேவை செய்கிறது.
# கீதா காலனி பாலம்

## வடிவமைப்பு

கீதா காலனி பாலம் 560 மீட்டர் பரப்பளவில் 14 40 மீட்டர் பிரிவுகளாகப் பிரிக்கப்பட்ட இரட்டை வண்டிப்பாதை பாலமாகக் கட்டப்பட்டுள்ளது. ஒவ்வொரு வண்டிப்பாதையும் 9 மீட்டர் அகலம் கொண்டதாக உள்ளன. இருபுறமும் சைக்கிள் மற்றும் பாதசாரி பாதைகளும் ஒரு மைய எல்லைக்கோடும் கொண்டுள்ளது. பாலத்தின் மொத்த அகலம் 27.1 மீட்டர்களாகும். நாள்தோறும் 220,000 வாகனங்கள் பாலத்தைக் கடக்கின்றன.